
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1718 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός κριτηρίων, διαδικασιών και δικαιολογητι- 
κών χορήγησης δανείων σε Νομαρχιακές Αυτοδι¬ 
οικήσεις και Νομαρχιακές Επιχειρήσεις, στα πλαί¬ 
σια των ρυθμίσεων ληξιπρόθεσμων ή μη οφειλών 
και υποχρεώσεών τους, της παρ. 1 του άρθρου 17 

του ν. 3491/2006. 1 

Τροποποίηση της υπ’ αριθμ. 1008564/110/0006Δ/25.1. 
2006 (ΦΕΚ 163/Β713.2.2006) κοινής απόφασης των 
Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών, 
για την εξαίρεση εγγράφων και διαδικασιών, αρ¬ 
μοδιότητας Υπηρεσιών του Υπουργείου Οικονομί¬ 
ας και Οικονομικών, από τις ρυθμίσεις που αφο¬ 
ρούν στην επικύρωση αντιγράφων εγγράφων 2 

Υπαγωγή της εταιρείας ΕΒΝ3Τ & ΥΟΙΙΝΟ ΒΕΘΙΟΝΑί. 


ΑΟΟΟυΝΤΙΝΟ δΕΒνίΟΕδ ΜΟΝΟΠΡΟΣΩΠΗ ΕΤΑΙ¬ 
ΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ, στις διατάξεις 
του ν. 3427/2005 (κεφάλαιο ΣΤ') που εδρεύει στο 

Νομό Αττικής. 3 

Καθορισμός ύψους επιχορήγησης «Αρχείου Σύγχρονης 

Κοινωνικής Ιστορίας» οικονομικού έτους 2006. 4 

Καθορισμός ύψους επιχορήγησης «Πνευματικού Ιδρύ¬ 
ματος Γεωργίου Παπανδρέου» οικονομικού έτους 

2006. 5 

Ορισμός Εθνικών Μονάδων Συντονισμού του Ευρωπα¬ 
ϊκού Προγράμματος για τη Δια Βίου Μάθηση. 6 

Όροι και προϋποθέσεις για τη διατήρηση θέσεων 
εργασίας σε Ξενοδοχειακές Επιχειρήσεις ετών 
2006-2007. 7 


ΑΠΟΦΑΣΕΙ Σ 

Αριθμ. 62114 (1) 


Καθορισμός κριτηρίων, διαδικασιών και δικαιολογητικών 
χορήγησης δανείων σε Νομαρχιακές Αυτοδιοικήσεις 
και Νομαρχιακές Επιχειρήσεις, στα πλαίσια των ρυθ¬ 
μίσεων ληξιπρόθεσμων ή μη οφειλών και υποχρεώσε¬ 
ών τους, της παρ. 1 του άρθρου 17 του ν. 3491/2006. 

Ο ΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις των περ. α' έως ε' της παραγράφου 


24 Νοεμβρίου 2006 

1 του άρθρου 17 του ν. 3491/2006 «Ρυθμίσεις θεμάτων 
Εθνικού Κέντρου Δημόσιας Διοίκησης και Αυτοδιοίκησης 
και λοιπών θεμάτων αρμοδιότητας Υπουργείου Εσωτε¬ 
ρικών, Δημόσιας Διοίκησης και Αποκέντρωσης» (Φ.Ε.Κ. 
207 Α'). 

2. Τις διατάξεις του άρθρου 96 του π.δ. 30/1996 «Κώ¬ 
δικας Νομαρχιακής Αυτοδιοίκησης» (Φ.Ε.Κ. 21 Α'). 

3. Την υπ’ αριθμ. 2/56102/0094/12.10.2006 απόφαση του 
Υπουργού Οικονομίας και Οικονομικών, αποφασίζουμε: 

Καθορίζουμε τους δικαιούχους, τις προϋποθέσεις, τις 
διαδικασίες και τα δικαιολογητικά που απαιτούνται για 
την χορήγηση δανείων στις Νομαρχιακές Αυτοδιοική¬ 
σεις και στις Νομαρχιακές Επιχειρήσεις, καθώς και τις 
διαδικαστικές λεπτομέρειες για την εφαρμογή της παρ. 
1 του άρθρου 17 του ν. 3491/2006, ως ακολούθως: 

Άρθρο 1 
Δικαιούχοι 

Δικαιούχοι καθίστανται: 

α) Οι Νομαρχιακές Αυτοδιοικήσεις της Χώρας. 

β) Οι κάθε είδους Επιχειρήσεις (αμιγείς, Α.Ε., αστικές 
εταιρείες μη κερδοσκοπικού χαρακτήρα, εταιρείες με 
αποκλειστικούς μετόχους Ο.Τ.Α. πρώτου και δεύτερου 
βαθμού, εταιρείες λαϊκής βάσης, κ.λπ.) που έχουν συ- 
σταθεί από Νομαρχιακές Αυτοδιοικήσεις, ή συμμετέχουν 
σ’ αυτές Νομαρχιακές Αυτοδιοικήσεις, εφόσον έχουν 
ληξιπρόθεσμες ή μη οφειλές και υποχρεώσεις του άρ¬ 
θρου 2 της παρούσας. 

Άρθρο 2 

Υποχρεώσεις που υπάγονται στη ρύθμιση 

Στη ρύθμιση υπάγονται: 

Οι ληξιπρόθεσμες ή μη μέχρι την 2.10.2006 οφειλές 
και υποχρεώσεις των Νομαρχιακών Αυτοδιοικήσεων και 
των Επιχειρήσεων αυτών: 

- προς τις Δημόσιες Επιχειρήσεις και Οργανισμούς 
(Δ.Ε.Κ.Ο.), Ν.Π.Δ.Δ., Δ.Ε.Η., Ο.Τ.Ε., Ο.Α.Ε.Δ., 

- προς κρατικά και ιδιωτικά πιστωτικά ιδρύματα, συ¬ 
μπεριλαμβανομένου του Ταμείου Παρακαταθηκών και 
Δανείων, 

- προς τους ιδιώτες, φυσικά ή νομικά πρόσωπα, για 
οφειλές που προέκυψαν από την εκτέλεση έργων, ερ¬ 
γασιών, προμηθειών, σύνταξη μελετών ή τη διενέργεια 
απαλλοτριώσεων, σύμφωνα με τις κείμενες διατάξεις, 

- προς το Ελληνικό Δημόσιο και όλα τα ασφαλιστικά 
ταμεία, 

- προς εργαζομένους, για οφειλές που προέκυψαν 
από τελεσίδικες δικαστικές αποφάσεις η από πρακτικά 
συμβιβασμού με συμβολαιογραφικές πράξεις, 

- από οποιαδήποτε αιτία, εφόσον έχουν επιδικαστεί 
με τελεσίδικη δικαστική απόφαση. 

Τονίζεται ιδιαιτέρως, ότι από τη ρύθμιση αυτή εξαιρού¬ 
νται όλες οι περιπτώσεις του άρθρου 4 του ν. 2672/1998, 
όπως αυτό ισχύει, οι δαπάνες των οποίων καλύπτονται 
με επιχορηγήσεις από τον Κρατικό Προϋπολογισμό, συ¬ 
μπεριλαμβανομένων και αυτών που αφορούν άσκηση 
κρατικών αρμοδιοτήτων. 

Άρθρο 3 

Προϋποθέσεις υπαγωγής στη ρύθμιση 

Οι οφειλές και υποχρεώσεις του άρθρου 2 της παρού¬ 
σας απόφασης υπάγονται στη ρύθμιση εφόσον: 

α) Έχουν καταστεί ληξιπρόθεσμες ή μη μέχρι την 
2.10.2006. 

β)Έχουν εγγράφει στον προϋπολογισμό οικονομικού 
έτους 2006 της Νομαρχιακής Αυτοδιοίκησης ή της Επι¬ 
χείρησης και του οικονομικού έτους 2007, εάν η σχετική 
απόφαση δανειοδότησης ληφθεί από 1.1.2007 έως την 
30.3.2007. 

γ) Οι οφειλές προς τρίτους (εργολήπτες, προμηθευ¬ 
τές, μελετητές κ.λπ.), προκύπτουν από: 

- την εκτέλεση έργων, εργασιών, προμηθειών, και 
σύνταξη μελετών, που έχουν ανατεθεί και εκτελεστεί 
σύμφωνα με το νόμο, 

- τη διενέργεια απαλλοτριώσεων, 

- νομικές δεσμεύσεις που έχουν αναληφθεί πριν από 
την 31.12.2005 και 

- το φυσικό αντικείμενο του έργου, της εργασίας, της 
προμήθειας ή της μελέτης, που έχει εκτελεστεί και πα- 
ραληφθεί ολόκληρο ή τμηματικά μέχρι την 2.10.2006. 

Μη εγγραφή των οφειλών, κατά την αρχική σύνταξη 
του προϋπολογισμού, δύναται να καλυφθεί με αναμόρ¬ 
φωση αυτού και αντίστοιχη εγγραφή του προϊόντος του 
δανείου στα έσοδα της Νομαρχιακής Αυτοδιοίκησης ή 
της Νομαρχιακής Επιχείρησης. 

Άρθρο 4 

Απαιτούμενα δικαιολογητικά για τη χορήγηση 
του δανείου 

Οι δικαιούχοι του άρθρου 1 της παρούσας υποβάλλουν 
αίτηση στους φορείς δανειοδότησης της παρ. 1 του άρ¬ 
θρου 96 του π.δ. 30/1996 για τη χορήγηση δανείου, με κοι¬ 
νοποίηση στην αρμόδια υπηρεσία της οικείας Περιφέρειας, 
στην οποία επισυνάπτουν τα ακόλουθα δικαιολογητικά: 

α) Απόφαση του Νομαρχιακού ή Διοικητικού συμβου¬ 
λίου αντίστοιχα, στην οποία θα αναφέρονταί: 

- το συνολικό ποσό του αιτούμενου δανείου, 

- πίνακας ανά κατηγορία ληξιπρόθεσμων ή μη οφειλών 
και υποχρεώσεων με τα αντίστοιχα ποσά, 

- ότι όλες οι ληξιπρόθεσμες ή μη οφειλές και υποχρε¬ 
ώσεις που περιλαμβάνονται στις συνημμένες αναλυτικές 
καταστάσεις, εξακολουθούν να οφείλονται. 

β) Αναλυτικές καταστάσεις των υποχρεώσεων του 
άρθρου 2 της παρούσας απόφασης. 

γ) Εφόσον στον πίνακα περιλαμβάνονται και οφειλές 
ή υποχρεώσεις: 

- προς το Ελληνικό Δημόσιο ή τα ασφαλιστικά ταμεία, 
πιστοποίηση του αντίστοιχου φορέα, από την οποία θα 
προκύπτει το σύνολο της κύριας οφειλής ή υποχρέω¬ 


σης μέχρι την 2.10.2006 (χωρίς πρόσθετους φόρους, 
προσαυξήσεις κλπ.), όπου αυτό είναι δυνατόν, ή πιστο¬ 
ποίηση ιδίου περιεχομένου της αρμόδιας οικονομικής 
υπηρεσίας του δανειολήπτη. 

- προς Δ.Ε.Κ.Ο., Ν.Π.Δ.Δ., Δ.Ε.Η., Ο.Τ.Ε., Ο.Α.Ε.Δ., πιστο¬ 
ποίηση της αρμόδιων φορέων για τις ληξιπρόθεσμες ή 
μη οφειλές προς αυτούς μέχρι την 2.10.2006, 

- προς κρατικά ή ιδιωτικά πιστωτικά ιδρύματα ή το 
Ταμείο Παρακαταθηκών και Δανείων, πιστοποίηση 
του πιστωτικού ιδρύματος στην οποία θα αναφέρεται 
το ποσό της ληξιπρόθεσμης ή μη οφειλής μέχρι την 
2.10.2006 καθώς και ο σκοπός του δανείου. 

δ) Προκειμένου για οφειλές: 

- προς ιδιώτες, φυσικά ή νομικά πρόσωπα, για την 
εκτέλεση έργων, εργασιών, προμηθειών ή τη σύνταξη 
μελετών, απαιτείται αναλυτική κατάσταση κατά κατη¬ 
γορία οφειλών, στην οποία θα αναφέρεται ο δικαιούχος, 
ο σχετικός τίτλος του έργου, της εργασίας, της προμή¬ 
θειας ή της μελέτης, και το οφειλόμενο ποσό, ενώ στην 
περίπτωση διενέργειας απαλλοτριώσεων, απόφαση 
περί καθορισμού οριστικής τιμής μονάδος κάθε απαλ¬ 
λοτρίωσης ( δηλαδή είτε η απόφαση του Μονομελούς 
Πρωτοδικείου, συνοδευμένη από πιστοποιητικό περί 
μη ασκήσεως αιτήσεως περί οριστικής τιμής μονάδος, 
είτε η απόφαση του Εφετείου), εφόσον έχει παρέλθει 
άπρακτη η δεκαοχτάμηνη προθεσμία από την έκδοση 
της απόφασης περί καθορισμού τιμής μονάδος πριν την 

2.10.2006, πράξη αναλογισμού και κυρωτική αυτής, ως 
και πίνακας υπολογισμού αποζημίωσης ανά ιδιοκτησία 
(φερόμενοι δικαιούχοι και αντίστοιχο ποσό). 

Όλα τα παραπάνω δικαιολογητικά πρέπει να είναι 
επικυρωμένα. 

- που απορρέουν από τελεσίδικες δικαστικές απο¬ 
φάσεις ή από πρακτικά συμβιβασμού, απαιτείται επι¬ 
κυρωμένη αναλυτική κατάσταση των δικαιούχων με τα 
αντίστοιχα οφειλόμενα ποσά και οι σχετικές δικαστικές 
αποφάσεις ή τα πρακτικά. 

Για όλους τους δικαιούχους, που περιλαμβάνονται στις 
παραπάνω αναλυτικές καταστάσεις, απαιτείται υπεύθυ¬ 
νη δήλωση του ν. 1599/1986 (κατά αύξοντα αριθμό της 
αναλυτικής κατάστασης), στην οποία θα αναφέρεται το 
ακριβές ποσό της απαίτησής τους. 

Τα δικαιολογητικά, για οφειλές προς ιδιώτες, φυσικά 
ή νομικά πρόσωπα, από την εκτέλεση έργων, εργασιών, 
προμηθειών ή τη σύνταξη μελετών, που απαιτούνται 
προκειμένου να συμπεριληφθούν οι δικαιούχοι στις προ- 
αναφερόμενες αναλυτικές καταστάσεις θα τηρούνται 
και θα διατίθενται με ευθύνη του προϊσταμένου της 
οικονομικής υπηρεσίας του δικαιούχου φορέα, για την 
διενέργεια κάθε νόμιμου ελέγχου, είναι τα παρακάτω: 

- Απόφαση του Νομαρχιακού Συμβουλίου ή του Διοι¬ 
κητικού Συμβουλίου της Επιχείρησης, για την ανάθεση 
εκτέλεσης του έργου, της εργασίας, της προμήθειας ή 
της μελέτης, πριν από την 31.12.2005. 

Σύμβαση ή συμφωνητικό που να έχει υπογράφει πριν 
από την 31.12.2005, καθώς επίσης: 

Γ ια έργα: πιστοποιήσεις λογαριασμών μέχρι την 

2.10.2006. 

Γ ια εργασίες: τιμολόγια παροχής υπηρεσιών, μέχρι 
την 2.10.2006. 

Για προμήθειες: πρακτικό παραλαβής της προμήθει¬ 
ας και τιμολόγιο αγοράς ή δελτίο αποστολής, μέχρι την 

2.10.2006. 

Για μελέτες: πιστοποιήσεις λογαριασμών και πινάκια 
αμοιβής μελετητών, μέχρι την 2.10.2006. 

ε) Τον προϋπολογισμό εσόδων - εξόδων οικονομικού 
έτους 2006 και τον προϋπολογισμό του οικονομικού 
έτους 2007, εάν η σχετική απόφαση δανειοδότησης 
ληφθεί εντός του 2007. 

στ) Βεβαίωση άλλου κρατικού ή ιδιωτικού πιστωτικού 
ιδρύματος ή του Ταμείου Παρακαταθηκών και Δανείων 
για το ύψος των ετήσιων τοκοχρεολυτικών δόσεων, 
καθώς και το ύψος και το είδος των εσόδων της Νομαρ¬ 
χιακής Αυτοδιοίκησης ή της Νομαρχιακής Επιχείρησης, 
που ενδεχομένως έχουν εκχωρηθεί με βάση τη σχετική 
σύμβαση χορήγησης του δανείου. 

ζ) Ιδιαίτερα στην περίπτωση των Νομαρχιακών Επι¬ 
χειρήσεων, προσκομίζονται επιπλέον, Φ.Ε.Κ. σύστασης 
τους και τυχόν τροποποιήσεις αυτής. 

η) Κάθε άλλο δικαιολογητικό και οικονομική κατάστα¬ 
ση που τυχόν θα απαιτηθεί κατά την κρίση του φορέα 
δανειοδότησης. 

Άρθρο 5 

Επιτόκιο χορήγησης 

Η σύναψη του δανείου δύναται να πραγματοποιηθεί 
είτε βάσει ενός Σταθερού Συμβατικού Επιτοκίου, είτε 
βάσει ενός Κυμαινόμενου Συμβατικού Επιτοκίου, χωρίς 
να αποκλείεται και η περίπτωση του Μικτού Τύπου, 
δηλαδή η περίπτωση δανείου που εκκινεί με κυμαινό¬ 
μενο ή σταθερό επιτόκιο και μέσα στη διάρκειά του 
μεταπίπτει σε σταθερό ή κυμαινόμενο. Είναι σαφές ότι 
οι Νομαρχιακές Αυτοδιοικήσεις και οι Νομαρχιακές Επι¬ 
χειρήσεις, θα πρέπει να προβούν σε μεσοπρόθεσμες και 
μακροπρόθεσμες εκτιμήσεις, ως προς τη μελλοντική 
διαμόρφωση των συνθηκών που επικρατούν στις Αγορές 
Χρήματος και Κεφαλαίων, ώστε να διασφαλισθούν από 
τον Κίνδυνο του Επιτοκίου. 

Αρθρο 6 

Απόδοση του προϊόντος του δανείου 
και τρόπος εξόφλησης 

Το προϊόν του δανείου θα εκταμιεύεται στο σύνολό 
του, με την προϋπόθεση ότι οι ληξιπρόθεσμες ή μη 
οφειλές και υποχρεώσεις εξακολουθούν να οφείλονται, 
σε περίπτωση δε που θα έχουν μειωθεί, θα εκταμιεύεται 
το ανάλογο ποσό και το υπόλοιπο θα άγεται σε έκτακτη 
απόσβεση του δανείου. 

Το προϊόν του δανείου θα αποδίδεται απ’ ευθείας από 
το φορέα δανειοδότησης στη δανειζόμενη Νομαρχιακή 
Αυτοδιοίκηση ή στην Νομαρχιακή Επιχείρηση, για εξό¬ 
φληση όλων των δικαιούχων που περιλαμβάνονται στις 
αναλυτικές καταστάσεις της έγκρισης του δανείου. 

Ο τρόπος εξόφλησης των τοκοχρεωλυτικών δόσεων 
καθορίζεται με τη δανειακή σύμβαση, ενώ η εξυπηρέ¬ 
τηση των δανείων μπορεί να γίνει με εκχώρηση εσό¬ 
δων που είναι δυνατόν να εκχωρηθούν. Γ ια μεγαλύτερη 
ασφάλεια του δανείου, είναι δυνατή η εγγραφή υποθή¬ 
κης επί ακινήτου δεκτικού κατάσχεσης (άρθρο 4, παρ. 
1 του ν. 3068/2002). 

Αρθρο 7 

Χρήση του προϊόντος του δανείου 

Το προϊόν του δανείου χρησιμοποιείται αποκλειστικά 
και μόνο για την εξόφληση των υποχρεώσεων των δικαι¬ 
ούχων του άρθρου 1, που περιλαμβάνονται στην έγκριση 


του δανείου. Απαγορεύεται η εκταμίευση οποιουδήποτε 
ποσού δανείου για άλλο σκοπό. 

Ο ασκών την ταμειακή διαχείριση υποχρεούται να 
μην εκτελεί οποιοδήποτε ένταλμα που αφορά εξόφλη¬ 
ση υποχρέωσης, ξένης προς το σκοπό χορήγησης του 
δανείου. Σε περίπτωση που το σύνολο ή μέρος του 
δανείου δεν έχει αποδοθεί στους δικαιούχους εντός των 
νομίμων προθεσμιών, επιστρέφεται στο φορέα δανειο¬ 
δότησης, σε ισόποση απόσβεση του αρχικού δανείου. 

Αρθρο 8 

Λογιστική απεικόνιση του προϊόντος του δανείου 

Τα δάνεια αυτής της κατηγορίας εγγράφονται στον 
προϋπολογισμό της οικείας Νομαρχιακής Αυτοδιοίκη¬ 
σης, στον Κωδικό Αριθμό Εσόδου 7123 υπό τον τίτλο 
«Εσοδα από δάνεια για την εξόφληση ληξιπρόθεσμων 
ή μη οφειλών - υποχρεώσεων» και ως δαπάνες στους 
αντίστοιχους κωδικούς δαπανών, όπως προβλέπεται 
από το ισχύον σχέδιο προϋπολογισμού. 

Στην περίπτωση των Νομαρχιακών Επιχειρήσεων γί¬ 
νεται εγγραφή σε αντίστοιχους κωδικούς του προϋπο¬ 
λογισμού τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου 2006 

Ο ΥΠΟΥΡΓΟΣ 

ΠΡΟΚΟΠΗΣ ΠΑΥΛΟΠΟΥΛΟΣ 
-♦- 

Αριθμ. 1100135/1219/0006Δ (2) 

Τροποποίηση της υπ’ αριθμ. 1008564/110/0006Δ/25.1.2006 
(ΦΕΚ 163/Β713.2.2006) κοινής απόφασης των Υπουρ¬ 
γών Εσωτερικών, Δημόσιας Διοίκησης και Αποκέ¬ 
ντρωσης και Οικονομίας και Οικονομικών, για την 
εξαίρεση εγγράφων και διαδικασιών, αρμοδιότητας 
Υπηρεσιών του Υπουργείου Οικονομίας και Οικονο¬ 
μικών, από τις ρυθμίσεις που αφορούν στην επικύ¬ 
ρωση αντιγράφων εγγράφων. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 7 του άρθρου 16 του 
ν. 3345/2005 (ΦΕΚ 138/Α'/2005) «Οικονομικά θέματα 
Νομαρχιακών Αυτοδιοικήσεων και ρύθμιση διοικητικών 
θεμάτων», με τις οποίες συμπληρώθηκαν οι διατάξεις 
της παραγράφου 4 του άρθρου 11 του ν. 2690/1999 (ΦΕΚ 
45/Α71999), με τις οποίες μπορεί να ορίζεται εξαίρεση 
εγγράφων ή διαδικασιών, από τις ρυθμίσεις των παρ. 2 
και 3 του άρθρου αυτού του ως άνω νόμου. 

2. Τους ειδικούς λόγους που επιβάλλουν την εξαίρεση 
εγγράφων και διαδικασιών, αρμοδιότητας Υπηρεσιών 
του Υπουργείου Οικονομίας και Οικονομικών, από τις 
ρυθμίσεις που αφορούν στην επικύρωση αντιγράφων 
εγγράφων. 

3. Την υπ’ αριθμ. 1008564/110/0006Δ/25.1.2006 κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Οικονομίας και Οικονομικών 
«Εξαίρεση εγγράφων και διαδικασιών, αρμοδιότητας 
Υπηρεσιών του Υπουργείου Οικονομίας και Οικονομι¬ 
κών, από τις ρυθμίσεις που αφορούν στην επικύρωση 

αντιγράφων εγγράφων» και την ανάγκη συμπλήρωσης 
της περίπτωσης 5 αυτής και με άλλες περιπτώσεις εγ¬ 
γράφων και διαδικασιών. 

4. Το αριθ. 1034712/2612/582/Α0 014/20.4.2006 έγγρα¬ 
φο της Δ/νσης Φ.Π.Α. του Υπουργείου Οικονομίας και 
Οικονομικών, με το οποίο προτείνεται η συμπλήρωση 
της παραπάνω Απόφασης των Υπουργών Εσωτερικών, 
Δημόσιας Διοίκησης και Αποκέντρωσης και Οικονομίας 
και Οικονομικών και με άλλες περιπτώσεις εγγράφων 
και διαδικασιών, του τομέα αρμοδιότητάς της. 

5. Την υπ’ αριθμ. ΔΙΔΚ Φ1/2/6139/23.3.20 04 (ΦΕΚ 527/ 
Β') κοινή απόφαση του Πρωθυπουργού και Υπουργού 
Εσωτερικών Δημόσιας Διοίκησης και Αποκέντρωσης 
«Καθορισμός αρμοδιοτήτων των Υφυπουργών Εσωτε¬ 
ρικών Δημόσιας Διοίκησης και Αποκέντρωσης». 


6. Τις διατάξεις του άρθρου 90 του π.δ. 63/2005 (ΦΕΚ 
98/Α') «Κωδικοποίηση της νομοθεσίας για την Κυβέρ¬ 
νηση και τα κυβερνητικά όργανα». 

7. Το γεγονός ότι, από τις διατάξεις της απόφασης 
αυτής, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αντικαθιστούμε την περίπτωση 5 της υπ’ αριθμ. 100 
8564/110/0006Δ/25.1.2006 (ΦΕΚ 163/Β713.2.2006) κοινής 
απόφασης των Υπουργών Εσωτερικών, Δημόσιας Διοί¬ 
κησης και Αποκέντρωσης και Οικονομίας και Οικονομι¬ 
κών «Εξαίρεση εγγράφων και διαδικασιών, αρμοδιότητας 
Υπηρεσιών του Υπουργείου Οικονομίας και Οικονομικών, 
από τις ρυθμίσεις που αφορούν στην επικύρωση αντι¬ 
γράφων εγγράφων», ως εξής: 


Α/Α 


ΕΓΓΡΑΦΑ Ή ΔΙΑΔΙΚΑΣΙΕΣ ΕΙΔΙΚΟΙ ΛΟΓΟΙ ΠΟΥ ΕΠΙΒΑΛΛΟΥΝ 

ΠΟΥ ΕΞΑΙΡΟΥΝΤΑΙ ΑΠΟ ΤΙΣ ΡΥΘΜΙΣΕΙΣ ΤΗΝ ΕΞΑΙΡΕΣΗ 

ΠΟΥ ΑΦΟΡΟΥΝ ΣΤΗΝ ΕΠΙΚΥΡΩΣΗ 
ΑΝΤΙΓΡΑΦΩΝ ΕΓΓΡΑΦΩΝ 


5. Η επικύρωση αντιγράφων των Ανακεφαλαιωτι¬ 
κών Πινάκων Ενδοκοινοτικών Παραδόσεων (Εντυπο Φ4 
ΤΑΧΙ3), των Ανακεφαλαιωτικών Πινάκων Ενδοκοινοτικών 
Αποκτήσεων (Εντυπο Φ5 ΤΑΧΙ8), των Περιοδικών δηλώ¬ 
σεων Φ.Π.Α. (Εντυπο Φ2 ΤΑΧΙδ και Έντυπο Φ3 ΤΑΧΙδ), 
της Εκκαθαριστικής Δήλωσης (Εντυπο Φ1 ΤΑΧΙδ), της 
Ειδικής Δήλωσης Φ.Π.Α., καθώς και των Ειδικών Εντύπων 
Κόστους Οικοδομών, Προϋπολογιστικών και Απολογι¬ 
στικών, η οποία γίνεται μόνο από την οικεία Δ.Ο.Υ. όπου 
φυλάσσονται τα πρωτότυπα αυτών των Δηλώσεων και 
Εντύπων. 

Ακριβή αντίγραφα από τα αντίγραφα των παραπάνω 
Πινάκων, Δηλώσεων και Εντύπων, που έχουν εκδοθεί και 
επικυρωθεί από την οικεία Δ.Ο.Υ., επικυρώνονται από 
όλες τις Διοικητικές Αρχές και τα Κ.Ε.Π. 


Οι πίνακες και οι δηλώσεις υποβάλλονται είτε ηλε¬ 
κτρονικά, είτε στην αρμόδια Δ.Ο.Υ, από τον υπόχρεο σε 
φόρο και ενδεχομένως το αντίγραφο, το οποίο αυτός 
προσκομίζει για επικύρωση, να διαφέρει, ως προς το 
περιεχόμενο, από τους αρχικώς υποβληθέντες πίνακες 
και δηλώσεις. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 13 Νοεμβρίου 2006 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ. ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 


♦ 


Αριθμ. IΕ/37799/4934/50126 (3) 

Υπαγωγή της εταιρείας ΕΒΝ3Τ & ΥΟϋΝΘ ΒΕΘΙΟΝΑΕ 
ΑΩΘΟυΝΤΙΝΘ δΕΒνίΘΕδ ΜΟΝΟΠΡΟΣΩΠΗ ΕΤΑΙ¬ 
ΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ, στις διατάξεις του 
ν. 3427/2005 (κεφάλαιο ΣΤ') που εδρεύει στο Νομό 
Αττικής. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α 98) 

2. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165 Α'), όπως ισχύει. 

3. Το π.δ. 81/21.3.2002 ( ΦΕΚ 57/Α721.3.2002) «Συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών». 


4. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομί¬ 
ας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Φ.Ε.Κ. 1432/ 
τ. Β714.10.2005). 

5. Τις διατάξεις του α.ν. 89/1967 «περί εγκαταστάσεως 
εν Ελλάδι Αλλοδαπών Εμποροβιομηχανικών Εταιρειών», 
όπως συμπληρώθηκε, τροποποιήθηκε και αντικαταστά- 
θηκε με το ν. 3427/2005 (κεφάλαιο ΣΤ'’). 

6. Την από 25 Σεπτεμβρίου 2006 αίτηση της εταιρείας 
ΕΒΝ3Τ & ΥΟΙΙΝΘ ΒΕΘΙΟΝΑΙ ΑΘΘΟΨΝΤΙΝΘ 3ΕΡΛ/ΙΘΕ3 
ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ 
γιά την υπαγωγή της στις διατάξεις του ν. 3427/2005 
(κεφάλαιο ΣΤ'). 

7. Την από 18 Σεπτεμβρίου πιστοποίηση της Γραμματέ- 
ως του Πρωτοδικείου Αθηνών από την οποία προκύπτει 
ότι η Εταιρεία ΕΒΝδΤ & ΥΟΨΝΘ ΒΕΘΙΟΝΑΙΑΘΘΟΙΙΝΤΙΝΘ 

δΕΒνίΟΕδ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ 
ΕΥΘΥΝΗΣ έχει συσταθεί νόμιμα. 

8. Την απόφαση της Επιτροπής του άρθρου 28 πα- 
ραγρ. 1 του ν. 3427/2005, η οποία συνεδρίασε στις 26 
Οκτωβρίου 2006, για την πιστοποίηση του ποσοστού 
κέρδους της ανωτέρω εταιρείας, αποφασίζουμε: 

Άρθρο 1 

1. Εγκρίνουμε την υπαγωγή της εταιρείας ΕΒΝδΤ & 
ΥΟυΝΟ ΒΕΘΙΟΝΑΕ ΑΟΟΟΙΙΝΤΙΝΘ δΕΒνίΟΕδ ΜΟΝΟ¬ 
ΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ στις 
διατάξεις του α.ν. 89/1967, όπως συμπληρώθηκε, τρο¬ 
ποποιήθηκε και αντικαταστάθηκε με το ν. 3427/2005 
(κεφάλαιο ΣΤ'). 

2. Η εταιρεία έχει αποκλειστικό σκοπό τη παροχή 
υπηρεσιών κεντρικής λογιστικής υποστήριξης στη συν- 
δεδεμένη με αυτήν εταιρεία με την επωνυμία ΕΒΝδΤ & 
ΥΟυΝΟ δΟυΤΗΕΑδΤ ΕΙΙΒΟΡΕ ΕΙΜΙΤΕϋ που εδρεύει στη 
Λευκωσία της Κύπρου, κατά την έννοια του άρθρου 42 
παραγρ, ε του κ.ν. 2190/1920. 

Αρθρο 2 

1. Μέσα σε δύο (2) μήνες από την έκδοση της απόφα¬ 
σης αυτής, η εταιρεία είναι υποχρεωμένη να υποβάλλει 
στο Υπουργείο Οικονομίας και Οικονομικών (Διεύθυν¬ 
ση Κεφαλαίων Εξωτερικού - Τμήμα Εταιρειών Παροχής 
Ενδοομιλικών Υπηρεσιών, και Διεύθυνση Φορολογίας 
Εισοδήματος - Τμήμα Β) την έναρξη εργασιών από την 
αρμόδια Δ.Ο.Υ., και να γνωστοποιήσει τα πλήρη στοι¬ 
χεία δραστηριότητάς της στην Ελλάδα. Επίσης εντός 
της ιδίας προθεσμίας η εταιρεία είναι υποχρεωμένη να 
υποβάλλει στις ανωτέρω Υπηρεσίες τη σύμβαση παρο¬ 
χής των αναφερομένων στο άρθρο 1 παράγραφος 2 της 
παρούσης υπηρεσιών προς την συνδεδεμένη εταιρεία. 

2. Επίσης, η εταιερία υποχρεώνεται κάθε χρόνο να 
υποβάλλει το αργότερο μέχρι το τέλος Φεβρουάριου 
στο Υπουργείο Οικονομίας και Οικονομικών, Διεύθυνση 
Κεφαλαίων Εξωτερικού- Τμήμα Εταιρειών Παροχής Εν- 
δοομιλικών Υπηρεσιών, όλα τα στοιχεία που αφορούν 
στη λειτουργία της κατά τον προηγούμενο χρόνο. 

Ειδικότερα η ενημέρωση του Υπουργείου Οικονομίας 
και Οικονομικών θα γίνεται σύμφωνα με τα έντυπα της 
Δ/νσης Κεφαλαίων Εξωτερικού - Τμήμα Εταιρειών Παρο¬ 
χής Ενδοομιλικών Υπηρεσιών, και στα οποία η εταιρεία 
θα αναφέρει: 

αα) το ημεδαπό και αλλοδαπό προσωπικό που απα¬ 
σχολήθηκε τον προηγούμενο χρόνο, τα στοιχεία κάθε 
υπαλλήλου και το χρόνο απασχόλησης του. 

ββ) το ποσό των ετησίων δαπανών λειτουργίας της 

γγ) το ποσό των ακαθαρίστων εσόδων της και 

δδ) το ποσό που εισέπραξε μέσω τραπεζικών εμβα¬ 
σμάτων από το εξωτερικό για την κάλυψη των δαπανών 
αυτών, καθώς και ό,τι άλλο στοιχείο αναφέρεται στα 
έντυπα αυτά. 

Αρθρο 3 

1. Η Εταιρεία ΕΒΝδΤ & ΥΟΨΝΟ ΒΕΟΙΟΝΑΕ ΑΟΟΟυΝΤΙΝΟ 
δΕΒνίΟΕδ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ 
ΕΥΘΥΝΗΣ υποχρεώνεται: 

α) να δαπανά ετησίως το ποσό των € 100.000 τουλάχι¬ 
στον, το οποίο θα χρησιμοποιείται αποκλειστικά στην κάλυ¬ 
ψη των κάθε είδους δαπανών λειτουργίας και μισθοδοσίας 
του προσωπικού της, και το οποίο θα πρέπει να τεκμηριώ¬ 


νεται από αντίστοιχα παραστατικά στοιχεία, που πληρούν 
τις προϋποθέσεις του Κώδικα Βιβλίων και Στοιχείων. 

β) να τιμολογεί το ποσό των ετησίων δαπανών της, 
πλέον του προσδιορισθέντος ποσοστού κέρδους, προς 
τη συνδεδεμένη εταιρεία. 

γ) να εισπράττει το παραπάνω ποσό υποχρεωτικά 
μέσω τραπεζικού εμβάσματος, όπως προκύπτει από ΒΕ¬ 
ΒΑΙΩΣΗ αναγνωρισμένης Τράπεζας εσωτερικού, στην 
οποία θα γίνεται μνεία του νομικού προσώπου που εμ- 
βάζει το ποσό αυτό, και 

δ) να απασχολεί προσωπικό τουλάχιστον τεσσάρων 
ατόμων εκ των οποίων ένας υπάλληλος δύναται να 
απασχολείται με σύμβαση μερικής απασχόλησης. 

2. Για κάθε μεταβολή της εταιρείας όπως, η νομική 
μορφή, η επωνυμία, το αντικείμενο της, ο διαχειριστής 
και ο νόμιμος εκπρόσωπος αυτής, καθώς και για τη δια¬ 
κοπή της λειτουργίας της, η εταιρεία υποχρεώνεται να 
ενημερώνει το Υπουργείο Οικονομίας και Οικονομικών, 
Διεύθυνση Κεφαλαίων Εξωτερικού, Τμήμα Εταιρειών 
Παροχής Ενδοομιλικών Υπηρεσιών, εντός 50 ημερών το 
αργότερο από την ημέρα της μεταβολής, υποβάλλοντας 
τα κατά περίπτωση αναγκαία δικαιολογητικά. 

3. Επίσης θα ενημερώνει εντός 15 ημερών το Υπουρ¬ 
γείο Οικονομίας, Διεύθυνση Κεφαλαίων Εξωτερικού - 
Τμήμα Εταιρειών Παροχής Ενδοομιλικών Υπηρεσιών, και 
το Υπουργείο Εσωτερικών Δημόσιας Διοίκησης και Απο¬ 
κέντρωσης, Διεύθυνση Αλλοδαπών και Μετανάστευσης, 
για κάθε πρόσληψη ή απόλυση αλλοδαπού προσωπικού 
καθώς και γιά κάθε αλλαγή διευθύνσεως, τηλεφώνου, 
ΐεχ κλπ. της εταιρείας. 

4. Το ετήσιο ποσοστό κέρδους επί των δαπανών της 
εταιρείας (οοεί-ρΐυε), όπως προέκυψε από την εξέταση 
της μελέτης τεκμηρίωσης και πιστοποιήθηκε από την 
Επιτροπή του άρθρου 28 του ν. 3427/2005 ορίζεται σε 
έξι και εβδομήντα τοις εκατό (6,70%). Το ποσοστό αυτό 
επανεξετάζεται ανά πενταετία ή νωρίτερα εφόσον δια¬ 
φοροποιούνται σημαντικά οι συνθήκες της αγοράς. 

Αρθρο 4 

1. Παράβαση από την εταιρεία ή και το προσωπικό 
της, των διατάξεων του ν. 3427/2005 καθώς και των 
όρων της απόφασης αυτής, συνιστά λόγο ανάκλησης 
της παρούσας. 

2. Σε περίπτωση ανάκλησης της απόφασης αυτής για 
οποιοδήποτε λόγο, η εταιρεία υποχρεώνεται να τακτο¬ 
ποιήσει όλες τις υποχρεώσεις της με το Δημόσιο μέσα 
σε τέσσερις (4) μήνες από την έκδοση της απόφασης 
ανάκλησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Νοεμβρίου 2006 

Ο ΥΦΥΠΟΥΡΓΟΣ 

ΧΡΗΣΤΟΣ ΦΩΛΙΑΣ 
-♦- 

Αριθμ. Φ.1/Α/1124/119857/ΙΒ (4) 

Καθορισμός ύψους επιχορήγησης «Αρχείου Σύγχρο¬ 
νης Κοινωνικής Ιστορίας» οικονομικού έτους 2006. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη 

1. Το από 27.1.1992 καταστατικό ίδρυσης του Αρχείου 
Σύγχρονης Κοινωνικής Ιστορίας. 

2. Τις διατάξεις του άρθρου 41 παρ. 6 του ν. 2413/1996 
(ΦΕΚ 124 Α'). 

3. Τις διατάξεις του άρθρου 4 του ν. 1946/1991 (ΦΕΚ 
69 Α'). 

4. Τις διατάξεις του ν. 1558/1985 «Κυβέρνηση και Κυ¬ 
βερνητικά Όργανα». 

5. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπ. Οικονομίας και Οικο¬ 
νομικών «καθορισμός αρμοδιοτήτων των Υφυπουργών 
Οικονομίας και Οικονομικών». 

6. Το γεγονός ότι με την παρούσα απόφαση προκα- 
λείται δαπάνη σε βάρος του Κρατικού Προϋπολογισμού 
ύψους 35.000,00 € στον ΚΑΕ 2529 του Φ. 19-120. 

7. Την υπ’ αριθμ. 2/42350/001968/26.7.2006 απόφαση 
του ΓΛΚ. 

8. Τον Κρατικό Προϋπολογισμό οικονομικού έτους 
2006, αποφασίζουμε: 

Καθορίζουμε για το οικονομικό έτος 2006 την επιχο¬ 
ρήγηση του «Αρχείου Σύγχρονης Κοινωνικής Ιστορίας» 
στο ποσό των τριάντα πέντε χιλιάδων ευρώ (35.000,00 
€) σε βάρος του ΚΑΕ 2529 του Ειδ. Φορέα 19-120,όπως 
αυτά προσδιορίζονται κάθε φορά,με τα οριζόμενα στις 
σχετικές αποφάσεις του Υπουργού Οικονομίας και Οι¬ 
κονομικών ποσοστά διάθεσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθμ. Φ.1/Α/1123/119870/ΙΒ (5) 

Καθορισμός ύψους επιχορήγησης «Πνευματικού Ιδρύ¬ 
ματος Γεωργίου Παπανδρέου» οικονομικού έτους 
2006. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το από 6.4.1989 π.δ. «Εγκριση σύστασης του Κοινω¬ 
φελούς Πνευματικού Ιδρύματος Γεωργίου Παπανδρέου» 
(ΦΕΚ 258/ΒVI4.4.1989). 

2. Τις διατάξεις του άρθρου 41 παρ. 6 του ν. 2413/1996 
(ΦΕΚ 124 Α'). 

3. Τις διατάξεις του άρθρου 4 του ν. 1946/1991 (ΦΕΚ 
69 Α'). 

4. Τις διατάξεις του ν. 1558/1985 «Κυβέρνηση και Κυ¬ 
βερνητικά Οργανα». 

5. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπ. Οικονομίας και Οικο¬ 
νομικών «καθορισμός αρμοδιοτήτων των Υφυπουργών 
Οικονομίας και Οικονομικών». 

6. Το γεγονός ότι με την παρούσα απόφαση προκα- 
λείται δαπάνη σε βάρος του Κρατικού Προϋπολογισμού 
ύψους 18.000,00 € στον ΚΑΕ 2529 του Φ. 19-120. 

7. Την υπ’ αριθμ. 2/55848/0019115/9.10.2006 απόφαση 
του ΓΛΚ. 

8. Τον Κρατικό Προϋπολογισμό οικονομικού έτους 
2006, αποφασίζουμε: 


Καθορίζουμε για το οικονομικό έτος 2006 την επι¬ 
χορήγηση του «Πνευματικού Ιδρύματος Γεωργίου Πα¬ 
πανδρέου» στο ποσό των δεκαοκτώ χιλιάδων ευρώ 
(18.000,00€) σε βάρος του ΚΑΕ 2529 του Ειδ. Φορέα 
19-120, όπως αυτά προσδιορίζονται κάθε φορά, με τα 
οριζόμενα στις σχετικές αποφάσεις του Υπουργού Οι¬ 
κονομίας και Οικονομικών ποσοστά διάθεσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2006 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθμ. 120669/1Α (6) 

Ορισμός Εθνικών Μονάδων Συντονισμού του Ευρωπα¬ 
ϊκού Προγράμματος για τη Δια Βίου Μάθηση. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 147/1976 «Οργανισμός της Κ.Υ. 
του ΥΠ.Ε.Π.Θ.» (ΦΈ.Κ. 56/Α'), καθώς και την υπ’ αριθμ. Φ 
908/Η/7713/12.3.1981 (ΦΕΚ 168 τ. Β') απόφαση «περί συ- 
στάσεως οργανώσεως και λειτουργίας στο Υπουργείο 
Παιδείας Διευθύνσεως Ευρωπαϊκών Κοινοτήτων» όπως 
τροποποιήθηκε και ισχύει με την υπ’ αριθμ. 17758/8.9.2005 
κοινή υπουργική απόφαση. (ΦΕΚ 1339 τ. Β'). 

2. Τις διατάξεις το άρθρου 1 του ν. 2158/1993 «εκσυγ¬ 
χρονισμός του Ιδρύματος Κρατικών Υποτροφιών (Ι.Κ.Υ.) 
και άλλες διατάξεις. 

3. Τις διατάξεις του π.δ. 368/1989 «Οργανισμός του 
Υπουργείου Εργασίας (ΦΈ.Κ. 163/Α'). 

4. Τις διατάξεις της παρ. ια του άρθρου 9 του 
ν. 2956/2001 «Αναδιάρθρωση του ΟΑΕΔ και άλλες δι¬ 
ατάξεις. 

5. Το πρόγραμμα της Ευρωπαϊκής Επιτροπής για τη 
Δια Βίου Μάθηση (2007-2013), όπως ορίσθηκε από το 
Ευρωπαϊκό Κοινοβούλιο και το Συμβούλιο. 

6. Την απόφαση της Ευρωπαϊκής Επιτροπής που αφο¬ 
ρά τις υποχρεώσεις των Κρατών Μελών, της Επιτροπής 
και των Εθνικών Μονάδων Συντονισμού για την εφαρμο¬ 
γή του προγράμματος για τη Δια Βίου Μάθηση. 

7. Την ανάγκη έναρξης και λειτουργίας του νέου εκ¬ 
παιδευτικού προγράμματος μέχρι την ολοκλήρωση των 
διαδικασιών σύστασης της Νέας Μονάδας Συντονισμού, 
αποφασίζουμε: 

Αναθέτουμε τη διαχείριση του νέου Ευρωπαϊκού Εκ¬ 
παιδευτικού Προγράμματος για τη Δια Βίου Μάθηση 
στις ήδη υπάρχουσες Εθνικές Μονάδες Συντονισμού: 

- Σωκράτης ΙΙ'Ιδρυμα Κρατικών Υποτροφιών και 

- Ιθοηαιχίο II Επαγγελματική Κατάρτιση ΑΈ ως εξής: 

Α. Στο Ίδρυμα Κρατικών Υποτροφιών 

- Τα τομεακά προγράμματα ΕΒΑ8ΜΙΙ8, συμπεριλαμβα- 
νομένης της κινητικότητας φοιτητών στο εξωτερικό για 
σπουδές, κατάρτιση ή περιόδους άσκησης, ΟΟΜΕΝΙΨδ 
και ΘΒυΝϋΤνίΟ. 

- το εγκάρσιο πρόγραμμα καθώς και 

- το πρόγραμμα ϋοαη Μοπποί 

Β. Το τομεακά πρόγραμμα ΙθοηειχΙο, εξαιρουμένης της 
κινητικότητας φοιτητών στο εξωτερικό για κατάρτιση 

ή περιόδους άσκησης, στην Εταιρεία Επαγγελματική 
Κατάρτιση Α.Ε., 

Η ανωτέρω ανάθεση θα έχει ισχύ από 1.1.2007 έως 
31.12.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2006 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΑΠΑΣΧΟΛΗΣΗΣ 

ΚΑΙ ΘΡΗΣΚΕΥΜΑΤΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΜΑΡΙΕΤΤΑ ΓΙΑΝΝΑΚΟΥ ΣΑΒΒΑΣ ΤΣΙΤΟΥΡΙΔΗΣ 

-♦- 

Αριθμ. 31490 (7) 

Όροι και προϋποθέσεις για τη διατήρηση θέσεων ερ¬ 
γασίας σε Ξενοδοχειακές Επιχειρήσεις ετών 2006- 
2007. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Εχοντας υπόψη: 

1. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α'). 

2. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ258/Α'). 

3. Το άρθρο 90 του π.δ. 63/2005 (ΦΕΚ 98/Α'). 

4. Τις διατάξεις της παρ. 2α του άρθρου 1 του 
ν. 2469/1997 «Περιορισμός και βελτίωση της αποτελε- 
σματικότητας των κρατικών δαπανών» (ΦΕΚ 38/Α'). 

5. Τις διατάξεις του άρθρου 8 του ν. 1545/1985 «Εθνι¬ 
κό Σύστημα Προστασίας από την ανεργία και άλλες 
διατάξεις». 

6. Την υπ’ αριθμ. 80030/19.4.2006 κοινή απόφαση του 
Πρωθυπουργού και του Υπουργού Απασχόλησης και Κοι¬ 
νωνικής Προστασίας «Ανάθεση αρμοδιοτήτων στον Υφυ¬ 
πουργό Απασχόλησης και Κοινωνικής Προστασίας». 

7. Την υπ’ αριθμ. 31779/18.11.2005 απόφαση του Υπουρ¬ 
γού Απασχόλησης και Κοινωνικής Προστασίας «Όροι και 
προϋποθέσεις για τη διατήρηση θέσεων εργασίας σε 
Ξενοδοχειακές Επιχειρήσεις ετών 2005-2006». 

8. Την υπ’ αριθμ. 3128/24.10.2006 απόφαση του ΔΣ του 
ΟΑΕΔ (αριθμ. συνεδρ. 50/24.10.2006) που μας υποβλήθη¬ 
κε με το υπ’ αριθμ. Β132796/26.10.2006 έγγραφό του. 

9. Το γεγονός ότι από τις διατάξεις της παρούσας 
υπουργικής απόφασης δεν προκαλείται δαπάνη σε βά¬ 
ρος του κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του ν. 
2362/1995 (περί δημοσίου λογιστικού), αποφασίζουμε: 

1. Την έγκριση των όρων επιδότησης, των προϋποθέσε¬ 
ων, των δικαιολογητικών των ξενοδοχειακών επιχειρή¬ 
σεων, καθώς και την τηρούμενη διαδικασία ως εξής: 

Στο πρόγραμμα διατήρησης θέσεων εργασίας σε ξενο¬ 
δοχειακές μονάδες μπορούν να υπαχθούν οι κάθε μορ¬ 
φής ξενοδοχειακές επιχειρήσεις που βρίσκονται εκτός 
της Περιφέρειας της τέως Διοικήσεως Πρωτευούσης 
και του Πολεοδομικού Συγκροτήματος Θεσσαλονίκης, 
εφόσον λειτουργούν με άδεια του ΕΟΤ και την προηγού¬ 
μενη πενταετία διέκοψαν τις εργασίες τους τουλάχιστον 
για δύο (2) έτη πριν από την 10η Νοεμβρίου, εκτός εάν 
μετείχαν στα προηγούμενα προγράμματα διατήρησης 
θέσεων εργασίας για την χειμερινή περίοδο ή είναι νέες 
επιχειρήσεις, οπότε θα πρέπει να διέκοψαν κατά το 
προηγούμενο έτος πριν από την 10η Νοεμβρίου. 


2. Οι ενδιαφερόμενες ξενοδοχειακές επιχειρήσεις 
πρέπει να υποβάλλουν στην πλησιέστερη Υπηρεσία 
Απασχόλησης του ΟΑΕΔ τα δικαιολογητικά: 

α) Αίτηση με τα βασικά στοιχεία της επιχείρησης 
(επωνυμία, διεύθυνση, νόμιμο εκπρόσωπο, κ.τ.λ), που θα 
περιέχει την επιθυμία της να υπαχθεί στο πρόγραμμα 
σύμφωνα με τους όρους που θεσπίζει η παρούσα από¬ 
φαση του Υφυπουργού Απασχόλησης και Κοινωνικής 
Προστασίας. 

β) Υπεύθυνη δήλωση του άρθρου 8 του ν. 1599/1986 ότι 
οι εργαζόμενοι που θα απασχολήσει στην επιμήκυνση 
δεν ανήκουν στο μόνιμο προσωπικό της. 

γ) Άδεια του ΕΟΤ για τη λειτουργία της επιχείρη¬ 
σης. 

δ) Βεβαίωση του ΕΟΤ για την εποχιακή λειτουργία 
της επιχείρησης. 

ε) Αναλυτική κατάσταση των εργαζομένων που θα 
απασχολήσουν κατά την περίοδο της επιμήκυνσης των 
εργασιών τους και των ημερών εργασίας του καθένα 
εξ’ αυτών στη διάρκειά της. 

στ) Φωτοτυπίες των αποσπασμάτων των ατομικών λο¬ 
γαριασμών ασφάλισης των ξενοδοχοϋπαλλήλων, προκει- 
μένου να ελεγχθεί το δικαίωμα για επιδότηση ανεργίας. 

3. Η επιδοτούμενη επιμήκυνση αρχίζει από την 1η 
Νοεμβρίου 2006, δεν μπορεί όμως να υπερβαίνει τους 
τέσσερις μήνες από την έναρξη της και σε καμία περί¬ 
πτωση την 28η Φεβρουάριου 2007. 

4. Οι ημέρες της επιδότησης του ξενοδόχου δεν μπο¬ 
ρούν να υπερβούν τον αριθμό των ημερησίων επιδο¬ 
μάτων ανεργίας που δικαιούται ο ξενοδοχοϋπάλληλος 
κατά την έναρξη της επιμήκυνσης της λειτουργίας της 
επιχείρησης. 

Οι ημέρες επιδότησης του ξενοδόχου αφαιρούνται 
από την επιδότηση της ανεργίας του ξενοδοχοϋπαλ- 
λήλου, όπως αυτή προκύπτει κατά την έναρξη της λει¬ 
τουργίας της επιχείρησης. 

Το ύψος της επιδότησης καθορίζεται σε 12,45 € για 
κάθε ημέρα εργασίας στην επιμήκυνση μέχρι 25 ημέρες 
κατά μήνα και 100 ημέρες για όλη την επιμήκυνση. 

Η αρμόδια Υπηρεσία Απασχόλησης θα διενεργεί έλεγ¬ 
χο λειτουργίας της ξενοδοχειακής επιχείρησης κατά τη 
διάρκεια της επιμήκυνσης των εργασιών της. 

5. Η προθεσμία είσπραξης της επιχορήγησης καθορί¬ 
ζεται σε τρεις (3) μήνες από την ημερομηνία κοινοποί¬ 
ησης της σχετικής εγκριτικής υπουργικής απόφασης, 
για κάθε ξενοδοχειακή επιχείρηση και η αξίωση για 
είσπραξη παραγράφεται από την παρέλευσή τους. 

6. Το Διοικητικό Συμβούλιο του ΟΑΕΔ εξουσιοδοτείται 
να εξετάσει, σύμφωνα με τα όσα ορίζει ο σχετικός νόμος 
και η παρούσα απόφαση, τις αιτήσεις των επιχειρήσεων 
και να διατυπώνει γνώμη στο Υπουργείο Απασχόλησης και 
Κοινωνικής Προστασίας για την επιχορήγηση αυτών. 

7. Η κάλυψη της δαπάνης θα βαρύνει τον Προϋπολογι¬ 
σμό του ΟΑΕΔ έτους 2007 με αριθμό λογαριασμού 2493Γ 
για τον οποίο θα προβλεφθεί ποσό ύψους 400.000,00€ 
για ολόκληρο το έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Νοεμβρίου 2006 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 0ϋ: 


Τεϋχος 

Περίοδος 

ΕΙΙΗΟ 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ειιΐΌ προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οά-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βιιιό ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210-4071010, (οχ: 210-4071010 ϊηΙβΓΠβΙ: ΙτΗρ://νννννν.0ΐ.0Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Απά το ΙπίΟΓΠθ) 

Α' (Νόμοι, Π.Δ., Συμβάσεις κτλ.) 

225 € 

1 90 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

1 60 € 

Αναπτυξιακών Πράξεων και Συμβάσεων (Τ.Α.Π.Σ.) 

1 60 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33€ 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 

Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε.& Ε.Π.Ε., η τιμή προσαυξάνεται πέραν του ποσού 

| της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 



* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιπβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά 08.00 έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν· 0 ΐ.ατ - ε-σΐίίΙ: ν/θίπΐίξίΕπΒθΙ.ίπ 












